Adas pedas

Adas, adas pedas, adas landi atau jintan hitam (nama botani: Foeniculum vulgare) ialah satu spesies ulam dalam genus Foeniculum keluarga Apiaceae yang berasal daripada Eropah selatan (khususnya Laut Mediterranean) dan Asia barat daya.

Penamaan 
Perkataan adas diturunkan daripada kata akar bahasa Austronesia Proto, *hadas. Nama adas pedas () datang daripada rasa pedasnya.

Botani

Pokok 
Pokok adas ialah tumbuhan herba jenis saka. Batangnya tegak, banyak ranting dan tumbuh sehingga 2–2.5 meter. Daun-daunnya tumbuh sehingga 30–40 sentimeter panjang, berkelaran halus yang dibahagikan kepada remabut halus kira-kira 0.5 milimeter lebar.

Bunga dihasilkan pada jambak payung di hujung tangkai dengan lebarnya antara 5 hingga 17.5 sentimeter. Setiap jambak mempunyai 20-50 kuntum bunga kuning yang amat kecil pada pedikel yang pendek, kuntum ini mempunyai 5 kelopak.

Buah 
 
Buahnya berwarna perang, kering dengan ukuran 4 hingga 9 milimeter panjang dan lebar separuh panjangnya, beralur dan mempunyai rasa seperti jintan manis.

Penanaman 
Daun pokok adas digunakan sebagai makanan oleh larva sebilangan spesies Lepidoptera, termasuk rama-rama spesies Amphipyra tragopoginis dan Papilio zelicaon.

 

Adas ditanam secara meluas, terutama di taburan tempatan dan kawasan-kawasan lain, bagi daun dan biji benihnya yang berbau kuat, yang kadang-kadang turut dikenali sebagai "jintan hitam". Perisanya menyerupai jintan dan bunga lawang, sungguhpun tidak sekuatnya. 

Adas (Foeniculum vulgare kumpulan Azoricum; atau juga F. vulgare var. azoricum) adalah kumpulan yang ditanam dengan pangkal membentuk struktur bebawang. Ia biasanya ditanam, dan mempunyai perisa jintan serdahana, tetapi lebih harum dan manis. Perisanya terhasil dari anethole, bahan wangi yang juga terdapat pada jintan dan bunga lawang. Pokok adas adalah lebih kecil berbanding jenis liar dan mempunyai bebawang yang di makan sebagai sayuran, sama ada dimasak atau begitu sahaja. Terdapat beberapa jenis kultivar adas yang juga dikenali dengan beberapa nama. 

Pokok adas telah menjadi tumbuhan semula jadi sepanjang jalan, dipadang ragut, dan kawasan terbuka lain di kebanyakan kawasan, termasuk Eropah utara, Amerika Syarikat, selatan Kanada dan dikebanyakan Asia dan Australia. Ia membiak dengan mudah melalui biji benih, dan dianggap spesies ceroboh dan rumpai di Australia dan Amerika Syarikat. (lihat Pulau Santa Cruz) 

Adas merupakan salah satu dari tiga bahan herba utama yang digunakan dalam penyediaan absinthe, minuman campuran beralkohol yang pada asalnya sebagai elixir perubatan di Switzerland dan menjelang akhir kurun ke-19 menjadi minuman beralkohol popular di Perancis dan negara lain. Pokok adas juga diketahui sebagai perangsang, sungguhpun kebanyakan persediaan moden memasarkannya di bawah nama "absinthe" tidak menyebutnya sebagai itu.

Kegunaan perubatan

Lihat juga 
 Adas manis
 Jintan
 Jintan hitam
 Jintan manis
 Jintan putih

Rujukan

Pautan luar 
 Fennel in nutrition, health, cooking
 Pokok Adas (Foeniculum vulgare Mill.) — Halaman Rempah Katzer
  Pokok Andas dalam bahasa Indonesia. 
 Carian Google Pokok Adas. 

Adas